Carlo Battisti

Karlas Batistis (, 1882 m. spalio 10 d. Trentas, Austrija-Vengrija – 1977 m. kovo 6 d. Empolis, Italija) – italų kalbininkas ir aktorius, išgarsėjęs dėl pagrindinio vaidmens 1952 m. V. De Sikos filme „Umbertas D.“ ()

Biografija 
K. Batistis gimė Trente, Austrijoje-Vengrijoje (šiuo metu Trentas priklauso Trentino-Alto Adidžės regionui, Italijai). Vienos universitete studijavo kalbotyrą. 1906 m. drauge su E. Tolomėjumi pradėjo leisti nacionalistinį žurnalą „Archivio per l’Alto Adige“. Trečiojo dešimtmečio pradžioje Florencijos universitete tapo kalbotyros profesoriumi. Per savo gyvenimą įvairiomis kalbotyros temomis publikavo daugybę knygų ir straipsnių, pradedant fonetika ir baigiant italų dialektologija, toponimika ir liaudies šnekamąja lotynų kalba. Pripažįstant jo pasiekimus ir patirtį, K. Batistis 1925 m. buvo išrinktas į Italijos nacionalinę kalbos akademiją (). Kaip Nacionalinės fašistų partijos narys, K. Batistis visada palaikė italinimo programą, kurią fašistai taikė Pietų Tirolio gyventojams, ir ryžtingai pasisakė prieš vokiškai kalbančių žmonių, turėjusių palikti savo regioną po 1939 m. Pietų Tirolio sutarties, grįžimą į Alto Adidžės regioną pasibaigus II pasauliniam karui.

K. Batistis nusifilmavo V. De Sikos filme „Umbertas D.“ (), tai buvo jo pirmas ir paskutinis vaidmuo. Filmas buvo susuktas 1951 m., o išleistas 1952 m. 1955 m. K. Batistis režisavo dokumentinį filmą „Nozze fassane“.

K. Batistis mirė 1977 m. Empolyje.

Išnašos

Bibliografija 
 K. Batisčio bibliografija

Italijos kalbininkai